Ελληνική Βιομηχανία Οχημάτων

Η Ελληνική Βιομηχανία Οχημάτων ΑΒΕ (ΕΛΒΟ) είναι βιομηχανία κατασκευής τροχοφόρων και ερπυστριοφόρων στην Ελλάδα.

 Ιστορία 
Ιδρύθηκε το 1972 με την επωνυμία ΣΤΑΓΙΕΡ ΕΛΛΑΣ ΑΒΕ, ως θυγατρική τις αυστριακής Steyr Daimler Puch, και κατασκεύαζε (αρχικά κάνοντας απλή συναρμολόγηση, με σταδιακά αυξανόμενο ποσοστό εγχώριας κατασκευής εξαρτημάτων) φορτηγά, άρματα μάχης και τρακτέρ της αυστριακής εταιρείας στην Ελλάδα.
Το 1987 μετονομάσθηκε σε ΕΛΛΗΝΙΚΗ ΒΙΟΜΗΧΑΝΙΑ ΟΧΗΜΑΤΩΝ (ΕΛΒΟ) ΑΒΕ, και ο πλήρης έλεγχος της εταιρείας πέρασε στο Ελληνικό Δημόσιο. Τον Αύγουστο του 2000, μετά από διεθνή διαγωνισμό, το 43% των μετοχών της εταιρείας, καθώς και η διοίκηση πέρασαν στην κοινοπραξία των εταιρειών του ομίλου Μυτιληναίος και ΜΕΤΚΑ Α.Ε. Το 2011 ο Όμιλος Μυτιληναίου μεταβίβασε τον έλεγχο πίσω στο Ελληνικό Κράτος έναντι συμβολικού τιμήματος ενός ευρώ.

Το 2001 παρουσίασε το πρωτότυπο αυτοκίνητο Aletis, ένα μικρό καμπριολέ σχεδιασμένο από το γραφείο Pininfarina.

 2014-2019 

Η ΕΛΒΟ τέθηκε σε καθεστώς ειδικής εκκαθάρισης το 2014. Ο πρώτος διαγωνισμός για την πώληση της εταιρείας ακυρώθηκε και ο δεύτερος κρίθηκε άγονος, αφού δεν βρέθηκαν επενδυτές. Τον Φεβρουάριο του 2019, προκηρύχθηκε ο τρίτος διαγωνισμός, ο οποίος μετέπειτα αναβλήθηκε για τον Μάρτιο πρωτού ακυρωθεί.
Η νέα κυβέρνηση της Νέας Δημοκρατίας τον Ιούλιο του 2019 πέρασε της αρμοδιότητες της ΕΛΒΟ στο Υπουργείο Ανάπτυξης και Επενδύσεων. Στις 3 Αυγούστου ο Υπουργός Ανάπτυξης και Επενδύσεων Άδωνις Γεωργιάδης ανακοίνωσε δημόσια πως θα υπάρξει μέσα στον Σεπτέμβρη του 2019 3ος διαγωνισμός για την ιδιωτικοποίηση της ΕΛΒΟ.

 2020-σήμερα 

Στις 22 Σεπτεμβρίου 2020 η ΕΛΒΟ πωλήθηκε στη νεοσύστατη "ΕΛΒΟ (2020) ΑΕ" του κοινοπρακτικού σχήματος των ισραηλινών εταιρειών Plasan και Όμιλος SK (), καθώς και του Έλληνα επιχειρηματία Αριστείδη – Ανάργυρου Γλύνη, ως αποτέλεσμα ιδιωτικοποίησης. Με τις δύο ισραηλινές εταιρείες να κατέχουν το 79% (47,6% η καθεμία), και τον Έλληνα επιχειρηματία το 4,8%. Επίσης στο Ελληνικό Δημόσιο δώθηκε η επιλογή συμμετοχής με ποσοστό έως 21%. Τον Αύγουστο του 2025 πωλήθηκε το σύνολο (100%) των μετοχών στον ισραηλινό Όμιλο SK.

 Υποδομή 
Οι εγκαταστάσεις της ΕΛΒΟ βρίσκονται στη Βιομηχανική Περιοχή Σίνδου της Θεσσαλονίκης, καταλαμβάνουν έκταση 273.000 τ.μ. με στεγασμένες μονάδες παραγωγής 66.000 τ.μ. Επιπλέον, διαθέτουν εγκατεστημένη ισχύ 8.660 KW και θερμική ισχύ 17,5 MW.

 Πιστοποίηση 
Η εταιρεία προχώρησε τον Δεκέμβριο του 2020 στην πιστοποίηση του συστήματος Διαχείρισης Ποιότητας σύμφωνα με το σύνολο των απαιτήσεων του Ευρωπαϊκού Προτύπου ΕΛΟΤ ΕΝ ISO 9001:2000 μέσω του φορέα πιστοποίησης TÜV HELLAS, ο οποίος είναι μέλος του Γερμανικού Οργανισμού Πιστοποίησης RWTÜV και του TÜV CERT. Ο έλεγχος γίνεται για τα στρατιωτικά οχήματα με κρατική διασφάλιση σειράς AQAP100.
Τον Ιούλιο του 2022 η εταιρεία έλαβε την πιο πρόσφατη πιστοποίηση Συστήματος Διαχείρισης Ποιότητας,  ISO 9001:2015, μέσω του ίδιου φορέα.
Παράλληλα, σύμφωνα με την ΕΛΒΟ, η εταιρεία έχει και την πιστοποίηση Συστήματος Περιβαλλοντικής Διαχείρησης, EN ISO 14001:2015.

 Παραγωγή 

 Αστικά λεωφορεία ΕΛΒΟ
 Ηλεκτροκίνητα λεωφορεία Neoplan
 Υπεραστικά λεωφορεία 

 Τεθωρακισμένο όχημα μάχης ΕΛΒΟ Κένταυρος
 Όχημα παντοδαπούς εδάφους Mercedes Benz GD 290 σε 240GD/24 (0,25 τόνοι) και σε 290GD/28 (1,5 τόνοι)
 Hummer HMMWV (4X4) 1114 GR 
 Φορτηγό γενικής χρήσης

Παλαιότερα προϊόντα
 Τεθωρακισμένο όχημα μάχης Steyr SK 105 KURRASIER
 Τεθωρακισμένο όχημα μάχης ΤΟΜΠ Λεωνίδας
 Φορτηγό Steyr 680M
 Φορτηγό Steyr 91
 Λεωφορείο ΕΛΒΟ C93800 Europe, λεωφορείο ΣΤΑΓΙΕΡ ΕΛΛΑΣ-IKARUS 260.022 (145 οχήματα αγορασμένα από την IKARUS και συναρμολόγιση στη Σίνδο, έτος 1984)

 Παραπομπές 

 Βιβλιογραφία  
 Λ.Σ. Σκαρτσής και Γ.Α. Αβραμίδης, "Made in Greece", Typorama/Επιστημονικό Πάρκο Πάτρας, Πάτρα (2003) ISBN 960-7620-30-5
 L.S. Skartsis, "Greek Vehicle & Machine Manufacturers 1800 to present: A Pictorial History", Bookstars, Athens (2013) ISBN 978-960-571-009-5

 Εξωτερικοί σύνδεσμοι 
 Επίσημη ιστοσελίδα
 Άρθρο Οικονομικού Ταχυδρόμου

Κατηγορία:Ελληνικές αυτοκινητοβιομηχανίες
Κατηγορία:Κατασκευαστές λεωφορείων
Κατηγορία:Κατασκευαστές φορτηγών
Κατηγορία:Ελληνικά εμπορικά σήματα